REGOLAMENT TAL-KUMMISSJONI (KE) Nru 213/2008
tat-28 ta' Novembru 2007
li jemenda r-Regolament (KE) Nru 2195/2002 tal-Parlament Ewropew u tal-Kunsill dwar il-Vokabolarju Komuni ta' l-Akkwist (CPV) u d-Direttiva tal-Parlament Ewropew u tal-Kunsill 2004/17/KE u 2004/18/KE dwar il-proċeduri ta' akkwist pubbliku, fir-rigward tar-reviżjoni tas-CPV
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2195/2002 tal-Parlament Ewropew u tal-Kunsill tal-5 ta' Novembru 2002, rigward il-Vokabolarju Komuni ta' l-Akkwist (CPV) (1), u partikolarment l-Artikolu 2 tiegħu,
Wara li kkunsidrat id-Direttiva 2004/17/KE tal-31 ta' Marzu 2004 tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tas-servizzi ta' l-ilma, l-enerġija, t-trasport u postali (2), u b'mod partikolari l-Artikolu 70 (d) u (e) tagħha,
Wara li kkunsidrat id-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 fuq koordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (3), u b'mod partikolari l-Artikolu 79 (f) u (g) tiegħu,
Billi:
(1)
Ir-Regolament (KE) Nru 2195/2002 stabbilixxa Vokaboloarju Komuni ta' l-Akkwist (CPV), sistema waħdanija ta' klassifikazzjoni applikabbli għall-akkwist pubbliku biex ikunu standardizzati r-referenzi użati mill-awtoritajiet u l-entitajiet kontraenti biex jiddeskrivu s-suġġett tal-kuntratti tagħhom.
(2)
L-istruttura, il-kodiċijiet u d-deskrizzjonijiet tas-CPV għandhom jiġu addattati jew emendati, fid-dawl ta' żviluppi fis-swieq u l-ħtiġijiet ta' l-utenti. Għandhom jitqiesu xi suġġerimenti speċifiċi magħmula mill-partijiet interessati u mill-utenti tas-CPV għal titjib fit-test tas-CPV. L-istruttura, il-kodiċijiet u d-deskrizzjonijiet tas-CPV għandhom jiġu addattati wkoll sabiex lis-CPV jagħmluh għodda effiċjenti għall-akkwist pubbliku elettroniku.
(3)
Sabiex is-CPV ikun jista' jiġi użat aħjar mill-utent, għandu jkun ibbażat inqas fuq il-materjal u aktar fuq il-prodott. Skond dan, il-karatteristiċi tal-prodott fil-Vokabolarju Ewlieni li hemm bħalissa fl-Anness I tar-Regolament (KE) Nru 2195/2002, għandu jiġi ttrasferit għall-Vokabolarju Supplimentari li hemm fl-istess Anness, u d-diviżjonijiet li huma bbażati prinċipalment fiuq il-materjal għandhom jitqassmu mill-ġdid fit-taqsimiet l-oħrajn.
(4)
Ir-razzjonalizzazzjoni tal-ġerarkija tas-CPV permezz tat-tagħqid u d-distribuzzjoni mill-ġdid tad-diviżjonijiet b'għadd limita ta' kodiċijiet, li għandom parzjalment jitqiesu flimkien kif ukoll taqsimiet li jistgħu joħolqu konfużjoni, għandha titwettaq b'tali mod li tissimplifika l-użu tan-nomenklatura billi tipprovdi preżentazzjoni aktar koerenti u omoġenea.
(5)
Il-klassifikazzjoni għal tagħmir u servizzi marbuta mad-difiża għandha tittejjeb billi il-kodiċijiet eżeistneti u mferrxa jingħaqdu fi gruppi u klassijiet ġodda bil-għan ta' preżentazzjoni aktar koerenti u permezz taż-żieda ta' kodiċijiet ġodda bħar-riċerka u t-teknoloġija militari.
(6)
L-istruttura tal-Vokabolarju Supplimentari għandha tiġi riveduta għal kollox sabiex toħloq struttura loġika b'taqsimiet maqsumin fi gruppi biex jintużaw bħala żieda għall-Vokabolarju Supplimentari. Minħabba s-simplifikazzjoni li dan jista' jġib, fis-sens li jippermetti deskrizzjoni kompluta tas-suġġġett ta' kuntratt, u sabiex jitnaqqas l-għadd ta' kodiċijiet tal-Vokabolarju Ewlieni, il-Vokaboloarju Supplimentari għandu wkoll jinżegħed bil-karatteristiċi ta' prodtti u servizzi.
(7)
Fl-interess taċ-ċarezza, l-Anness I tar-Regolament (KE) Nru 2195/2002 KEE għandu jinbidel.
(8)
L-Anness II għar-Regolament (KE) Nru 2195/2002 li fih listi dettaljati ta' emendi li saru fl-2003 tilef l-interess tiegħu għandu għalhekk jitħassar.
(9)
Bħala konsegwenza tar-reviżjoni tas-CPV, jixraq li jiġu aġġornati wkoll it-tabelli illustrattivi ta' l-Annessi III, IV u V tar-Regolament (KE) Nru 2195/2002, li jru l-korrelazzjoni bejn is-CPV u rispettivament il-Klassifikazzjoni Ċentrali Proviżorja tal-Prodotti (CPVprov) tan-Nazzjonijiet Uniti., il-Klassifikazzjoni Industrijali Ġenerali ta' l-Attivitajiet Ekonomiċi fi ħdan l-Unjoni Ewropea (NACE rev. 1) u n-Nomenklatura Magħquda (NM) Fl-interess taċ-ċarezza, jixraq li dawk l-Annessi jinbidlu.
(10)
Jixraq li, fl-okkażjoni tar-reviżjoni tas-CPV, jiġu aġġornati l-listi ta' l-attivitajiet u s-servizzi b'referenzi għall-kodiċijiet CPV stipulati fl-Annessi tad-Direttivi 2004/17/KE u 2004/18/KE, sabiex ikunu konformi mas-CPV rivedut, mingħajr ma jinbidel l-ambitu materjali ta'dawn id-Direttivi.
(11)
Sabiex ikun hemm biżżejjed ħin għall-addttamenti tekniċi tas-sistemi elettroniċi għas-CPV l-ġdid, jixraq li jiġi pprovdut għall-applikazzjoni ta' dan ir-Regolament sitt xhur wara l-pubblikazzjoni tiegħu.
(12)
Il-miżuri li jipprovdi għalihom dan ir-Regolament huma bi qbil ma' l-opinjoni tal-Kumitat Konsultattiv dwar l-Akkwisti Pubbliċi,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2195/2002 qiegħed jiġi emendat kif ġej:
(1)
L-Anness I jinbidel mit-test stipulat fl-Anness I ta' dan ir-Regolament.
(2)
L-Anness II jitħassar.
(3)
L-Anness III jinbidel mit-test li jidher fl-Anness II għal dan ir-Regolament.
(4)
L-Anness IV jinbidel mit-test li jidher fl-Anness III għal dan ir-Regolament.
(5)
L-Anness VI jinbidel mit-test li jidher fl-Anness IV għal dan ir-Regolament.
Artikolu 2
Id-Direttiva 2004/17/KE hi emendata kif ġej:
(1)
It-tabella fl-Anness XII tinbidel mit-test fl-Anness V għal dan ir-Regolament.
(2)
It-tabella fl-Anness XVIIA tinbidel mit-test fl-Anness VI għal dan ir-Regolament.
(3)
It-tabella fl-Anness XVIIB tinbidel mit-test fl-Anness VII għal dan ir-Regolament.
Artikolu 3
Id-Direttiva 2004/18/KE hi emendata kif ġej:
(1)
It-tabella fl-Anness I tinbidel mit test fl-Anness V għal dan ir-Regolament.
(2)
Fl-Anness II, it-tabella fl-Anness IIA tinbidel mit test fl-Anness VI għal dan ir-Regolament.
(3)
Fl-Anness II, it-tabella fl-Anness IIB tinbidel mit test fl-Anness VII għal dan ir-Regolament.
Artikolu 4
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-15 ta' Settembru.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta' Novembru 2007.